Krista Dzudzilo

**Krista Vindberga (Dzudzilo)** (dzimusi 1989. gadā) ir latviešu vizuālā māksliniece. Krista strādā dažādos medijos un mērogos – sākot ar maziem, rūpīgi veidotiem zīmējumiem un beidzot ar liela mēroga scenogrāfijām teātra un operas projektiem. Vizuālās mākslas projektos viņa izmanto scenogrāfiju, piemēram, intensīvu telpas dramaturģiju un aktīvu sadarbību ar skatītāju, savukārt teātrī telpām un kostīmiem ir dziļi simboliska nozīme, kas bieži vien kļūst par patstāvīgiem mākslas darbiem.

Krista ir sarīkojusi septiņas personālizstādes un piedalījusies daudzās grupu izstādēs Latvijā un ārzemēs. Par savu darbu Krista ir saņēmusi atzinību gan vietējā, gan starptautiskā mērogā. Kristas darbi atrodas Latvijas Laikmetīgās mākslas muzeja, Latvijas Nacionālā mākslas muzeja kolekcijā, kā arī VV Foundation, BTA ART kolekcijās un privātkolekcijās.

Beigusi Jaņa Rozentāla Rīgas Mākslas vidusskolu. Ieguvusi bakalaura grādu Latvijas Mākslas akadēmijas glezniecības nodaļā un maģistra grādu vizuālās komunikācijas nodaļā. Nereti sadarbojās ar mākslinieku Reini Dzudzilo. 2019. gadā viņi ar instalāciju *ZRwhdZ* pārstāvēja Latviju *[[:en:Prague Quadrennial|Prāgas Scenogrāfijas Kvadriennālē]]* un ieguva apbalvojumu par *Labāko kuratoriālo koncepciju*. Šis darbs tika izstādīts arī Latvijā Laikmetīgajā mākslas centrā *Kim?* un tika nominēts *Purvīša balvai 2021*. 2020. gada jūlijā radīja koncertu-performanci "*Viens"* Koncertzālē ''Latvija'' ar Dariusa Mijo sešām Mazājām simfonijām.

2025. un 2020. gadā Krista saņēma VKKF *"Jaunrades stipendiju"*.

2019. gadā ieguva *Latvijas Dizaina gada balvu* par patstāvīgo vēstures ekspozīcijai *Sirdsapziņas Ugunskurs*.

2017. gadā Starptautiskajā Jaunā teātra festivālā "Homo Novus” Dzudzilo radīja vizuālā teātra izrādi "*Patētiskā. Par redzamo valodu"*, interpretējot Čaikovska sesto simfoniju.

Krista un Reinis Dzudzilo kopā ir radījuši scenogrāfiju, kostīmus un video vairākos teātros, tai skaitā Nacionālajā teātrī, Latvijas Nacionālajā operā, Dailes teātrī, Liepājas teātrī, Rīgas Krievu teātrī, Valmieras teātrī, Dirty Deal Teatro.

2014., 2015., 2016., 2017., 2018., un 2019. gadā Krista tika nominēta Gada balvai teātrī nominācijā "Gada kostīmu māksliniece", un 2016. gadā balvu saņēma par darbu izrādēs "Uguns un Nakts" Nacionālajā teātrī un "Portreti. Vilki un avis." Liepājas teātrī.

2016. gadā Teterevu fonda *TÊTE-À-TÊTE* laikmetīgās mākslas projektu pilsētvidei konkursā *Piezīmes par pašsaprotamām lietām* kļuva par laureātiem ar darbu *MMXVIII.*

2012. gadā ieguva balvu par izcilu vizuālo tēlu Tartu Drāmas festivālā.

Mākslinieces darbi atrodas vairākās publiskās un privātās kolekcijās. Gleznu diptihu "*1987"* 2017. gadā iekļāva Latvijas Laikmetīgās mākslas muzeja kolekcijā. 2022. gadā video instalācija "Skaidrība" tika iekļauta Luka Freche video privātkolekcijā. Latvijas Nacionālā mākslas muzeja kolekcijā atrodas arī instalācija "ZRwhdZ", instalācija "Mīlestība ir akla II", kā arī video instalācija "Skaidrība". 2023. gadā Latvijas Nacionālā mākslas muzeja kolekcijā nonāca seši zīmējumi no sērijas "es visu atceros, un tad es visu aizmirstu". 2024. gadā *BTA ART / Vienna Insurance Group* kolekcijā tika iekļauti trīs zīmējumi "Guli, manu neļķīt, guli, manu rozīt". 2025. gadā Eiropas Parlamenta kolekcijā nonāca trīs gleznas "Mīklaini kā spogulī", "Silvija" un "Skūpsts", savukārt *VV Foundation* kolekciju papildināja trīs zīmējumi no cikla "Šis nav mīlas stāsts".

## Atsauces

## Ārējās saites
* Krista Dzudzilo izrades.lv